1/12/23, 9:14 AM Laki vesienhoidon ja merenhoidon… 1299/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20041299 1/19Finlex ®
Finlex › Lainsäädäntö › Ajantasainen lainsäädäntö › Vuosi 2004 › 30.12.2004/1299
Seurattu SDK 1313/2022 saakka.
30.12.2004/1299
Laki vesienhoidon ja merenhoidon järjestämisestä
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 luku
Yleiset säännökset
1 §
Tarkoitus
Tässä laissa säädetään vesienhoidon ja merenhoidon järjestämisestä ja siihen liittyvästä selvitystyöstä,
yhteistoiminnasta ja osallistumisesta vesienhoitoalueella ja merenhoitoalueella sekä kansainvälisestä
yhteistyöstä vesienhoidon ja merenhoidon järjestämisessä. Vesienhoidon ja merenhoidon järjestämisen
yleisenä tavoitteena on suojella, parantaa ja ennallistaa vesiä ja Itämerta niin, ettei pintavesien ja pohjavesien
tai Itämeren tila heikkene ja että niiden tila on vähintään hyvä. Vesienhoidon ja merenhoidon suunnittelua
tehdään ja toimeenpannaan yhteen sovittaen ja yhtenevin tavoittein. (25.3.201 1/272)
Tämän lain tarkoituksena on, että vesienhoidon järjestämisessä otetaan huomioon vesien laadun lisäksi
vesien riittävyys, vesien kestävä käyttö, vesipalvelut ja niiden taloudellinen selvitys, tulvariskien hallinta,
vesien virkistyskäyttö, vesien välityksellä leviävät taudit sekä vesiekosysteemien suojelu ja
vesiekosysteemeihin suoraan yhteydessä olevien maaekosysteemien ja kosteikkojen suojelu. (24.6.2010/623)
Merenhoidon järjestämisessä sovelletaan ekosysteemilähestymistapaa ihmisen toiminnasta meriympäristölle
aiheutuvien paineiden ja vaikutusten hallintaan siten, että meriympäristön hyvän tilan saavuttaminen tai
meriekosysteemien kyky reagoida ihmisen toiminnasta aiheutuviin muutoksiin ei vaarannu, samalla kun
mahdollistetaan merellisten hyödykkeiden ja palveluiden kestävä käyttö. (25.3.201 1/272)
2 §
Määritelmät
Tässä laissa tarkoitetaan:
1) pintavedellä  veden peittämää aluetta, rannikkovettä, jokisuun vaihettumisaluetta ja aluevettä;
(25.3.201 1/272)
2) pohjavedellä vettä, joka on maan pinnan alla kyllästyneessä vyöhykkeessä ja suorassa yhteydessä kallio-
tai maaperään;
3) rannikkovedellä  sellaisen viivan maanpuoleista pintavettä, jonka jokainen piste on yhden
meripeninkulman etäisyydellä meren puolella lähimmästä sen perusviivan pisteestä, josta alueveden leveys
mitataan, ja joka jossakin kohdassa rajoittuu jokeen;
4) pintavesimuodostumalla  pintavesien erillistä ja merkittävää osaa, kuten järveä, tekoallasta, puroa, jokea tai
kanavaa, puron, joen tai kanavan osaa, jokisuun vaihettumisaluetta tai rannikkoveden osaa; (25.3.201 1/272)
5) pohjavesimuodostumalla  yhtenäisenä esiintymänä olevaa vettä, joka sijaitsee huokoisessa ja läpäisevässä
maa- tai kallioperämuodostumassa ja joka mahdollistaa merkittävän pohjaveden virtauksen tai merkittävän
pohjavedenoton; (29.12.2009/1833)
1/12/23, 9:14 AM Laki vesienhoidon ja merenhoidon… 1299/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20041299 2/196) vesistöalueella aluetta, josta kaikki pintavalunta virtaa puron, järven tai joen taikka suistoalueen kautta
mereen; (25.3.201 1/272)
7) vesistöalueen osalla aluetta, josta kaikki pintavalunta virtaa puron, järven tai joen kautta tiettyyn
vesistöön; (25.3.201 1/272)
8) jokisuun vaihettumisalueella  pintavesimuodostumaa, joka on jokisuun lähistöllä osittain suolainen johtuen
sen läheisyydestä rannikkovesiin, mutta johon merkittävästi vaikuttavat suolattoman veden virtaukset;
(25.3.201 1/272)
9) merivesillä  vesiä, merenpohjaa ja tämän sisustaa merenpuoleisella alueella 3 kohdan määritelmän
mukaisesta perusviivasta, ulottuen Suomen talousvyöhykkeen ulkorajaan, sekä rannikkovesiä, niiden
merenpohjaa ja tämän sisustaa niiltä osin kuin meriympäristön tilaa koskevista erityisnäkökohdista ei
määrätä vesienhoidon järjestämisessä; (25.3.201 1/272)
10) meriekosysteemillä  meren eliöyhteisöjen ja niiden elinympäristöjen muodostamaa kokonaisuutta;
(25.3.201 1/272)
11) meriympäristön tilalla  ympäristön yleistä tilaa merivesillä, kun otetaan huomioon meriympäristön
muodostavien ekosysteemien rakenne, toiminta ja prosessit, luonnolliset fysiografiset, maantieteelliset,
biologiset, geologiset ja ilmastolliset tekijät sekä fyysiset, akustiset ja kemialliset olosuhteet, mukaan
luettuina ne, jotka johtuvat ihmisten toiminnasta kyseisellä alueella tai sen ulkopuolella; (10.2.2017/94)
12) merenhoidon ympäristötavoitteella  merivesien eri tekijöiden ja merivesiin kohdistuvien paineiden ja
vaikutusten haluttua tilaa koskevaa laadullista tai määrällistä kuvausta; (10.2.2017/94)
13) meriympäristön hyvällä tilalla  tilaa, jossa meri on ekologisesti monimuotoinen ja tasapainoinen,
dynaaminen, luontaisessa olosuhteessaan puhdas, terve ja tuottava, ja kun meriympäristön käyttö on kestävää
ja turvaa nykyisten ja tulevien sukupolvien käyttö- ja toimintamahdollisuudet; hyvässä tilassa
meriympäristön muodostavien ekosysteemien rakenne, toiminta ja prosessit yhdessä niihin liittyvien
fysikaalis-maantieteellisten, geologisten ja ilmastollisten tekijöiden kanssa mahdollistavat sen, että
ekosysteemit toimivat kaikilta osin ja säilyttävät palautumiskykynsä suhteessa ihmisen toiminnasta
aiheutuviin ympäristönmuutoksiin; meren eliölajit ja elinympäristöt ovat suojeltuja, ihmisen aiheuttama
biologisen monimuotoisuuden heikentyminen on estetty ja erilaiset biologiset osatekijät toimivat
tasapainossa keskenään; ekosysteemien hydromorfologiset, fysikaaliset ja kemialliset ominaisuudet, mukaan
lukien ihmisen toiminnasta kullakin alueella aiheutuvat ominaisuudet, tukevat edellä kuvattuja
ekosysteemejä ja ihmisen toiminnan aiheuttamat aineiden ja ener gian päästöt meriympäristöön, melu mukaan
luettuna, eivät johda pilaantumisvaikutuksiin. (10.2.2017/94)
3 § (29.12.2009/1833)
Vesienhoitoalue
Vesienhoitoalue koostuu yhdestä tai useammasta vesistöalueesta. Rannikkovesimuodostuma ja
pohjavesimuodostuma kuuluvat siihen rajoittuvaan soveltuvimpaan vesienhoitoalueeseen. Valtakunnan rajan
ylittävillä vesistöalueilla vesienhoitoalueeseen kuuluu Suomen alueella oleva vesistöalueen osa. Toisen
valtion alueelle ulottuvista vesistöalueista muodostetaan kansainvälinen vesienhoitoalue siten kuin siitä
erikseen säädetään.
4 §
Viranomaiset
Ympäristöministeriö ja maa- ja metsätalousministeriö ohjaavat ja seuraavat toimialoillaan tämän lain
täytäntöönpanoa. Suomen ympäristökeskus hoitaa ympäristöministeriön ja maa- ja metsätalousministeriön
määräämiä tehtäviä sekä Luonnonvarakeskus maa- ja metsätalousministeriön määräämiä tehtäviä tämän lain
täytäntöön panemiseksi. (27.6.2014/571)
Elinkeino-, liikenne- ja ympäristökeskus huolehtii tämän lain mukaisista tehtävistä toimialueellaan.
(22.12.2009/1593)
1/12/23, 9:14 AM Laki vesienhoidon ja merenhoidon… 1299/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20041299 3/19Ympäristöministeriö vastaa muiden Itämeren valuma-alueella sijaitsevien valtioiden kanssa tehtävästä
merenhoidon suunnittelun yhteistyöstä. Suomen ympäristökeskus, asianomainen elinkeino-, liikenne- ja
ympäristökeskus sekä muut toimivaltaiset viranomaiset osallistuvat yhteistyöhön omilla toimialueillaan.
(25.3.201 1/272)
Suomen ympäristökeskus, Ilmatieteen laitos, Luonnonvarakeskus, elinkeino-, liikenne- ja
ympäristökeskukset sekä Metsähallitus vastaavat merenhoidon seuranta- ja muista tehtävistä toimialoillaan.
(27.6.2014/571)
Vesienhoitoalueella ja merivesillä toimivat muut valtion ja kuntien viranomaiset osallistuvat toimialoillaan
tässä laissa tarkoitettuun vesienhoidon ja merenhoidon järjestämiseen. (25.3.201 1/272)
5 § (22.12.2009/1593)
Elinkeino-, liikenne- ja ympäristökeskuksen tehtävät
Kullakin vesienhoitoalueella elinkeino-, liikenne- ja ympäristökeskuksen tehtäviin kuuluu:
1) laatia selvitys vesien ominaispiirteistä;
2) laatia selvitykset ihmisen aiheuttamista vaikutuksista vesiin;
3) laatia vedenkäytön taloudelliset selvitykset;
4) kerätä tiedot valtioneuvoston asetuksella säädettävistä alueista, jotka ovat Euroopan yhteisön
lainsäädännön mukaan suojeltavia;
5) kerätä tarpeelliset tiedot talousveden ottoon tarkoitetuista alueista;
6) valmistella vesien tilan luokittelu;
7) järjestää vesien seuranta ja laatia vesien seurantaohjelma;
8) valmistella vesienhoitosuunnitelma ja toimenpideohjelma;
9) hoitaa muut ympäristöministeriön sekä maa- ja metsätalousministeriön määräämät tehtävät vesienhoidon
järjestämiseksi.
Elinkeino-, liikenne- ja ympäristökeskuksen tehtäviin merenhoidon järjestämisessä kuuluu toimialueellaan:
1) osallistua Suomen ympäristökeskuksen koordinoiman meriympäristön ominaispiirteiden ja
meriympäristön tilan alustavan arvioinnin laatimiseen;
2) tehdä tarvittavat selvitykset meriympäristön hyvän tilan määrittämiseksi sekä ympäristötavoitteiden ja
niihin liittyvien kuvaajien asettamiseksi;
3) osallistua Suomen ympäristökeskuksen koordinoiman Itämeren tilan seurantaohjelman laatimiseen ja
järjestää seuranta rannikkovesille;
4) valmistella merenhoitosuunnitelmaa ja sen toimenpideohjelmaa ja hoitaa muut ympäristöministeriön sekä
maa- ja metsätalousministeriön määräämät tehtävät merenhoidon järjestämiseksi.
(25.3.201 1/272)
Suomen ympäristökeskus vastaa merenhoitosuunnitelman seurantaohjelman valmistelusta ja antaa 1 ja 2
momentissa mainituissa tehtävissä elinkeino-, liikenne- ja ympäristökeskukselle asiantuntija-apua ja pitää 1
momentin 4 kohdassa tarkoitetuista tiedoista laadittua rekisteriä. (25.3.201 1/272)
Elinkeino-, liikenne- ja ympäristökeskus toimii 1 a luvun mukaisena tukiviranomaisena. (26.6.2020/507)
6 § (22.12.2009/1593)
Valtioneuvoston asetus vesienhoitoalueista
1/12/23, 9:14 AM Laki vesienhoidon ja merenhoidon… 1299/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20041299 4/19Vesienhoitoalueista ja vesienhoitoalueen yhteensovittavasta elinkeino-, liikenne- ja ympäristökeskuksesta
annetaan tarkemmat säännökset valtioneuvoston asetuksella.
1 a luku (26.6.2020/507)
Vesienhoitoa ja mer enhoitoa koskeva tuki
6 a § (26.6.2020/507)
Tuki
Vesienhoidon ja merenhoidon toimenpiteiden edistämiseen voidaan myöntää valtion talousarviossa
vahvistetun enimmäismäärän rajoissa harkinnanvaraista tukea, joka koostuu tuen saajalle luovutettavista
tavaroista ja palveluista.
Valtioneuvoston asetuksella voidaan antaa tarkempia säännöksiä tuen sisällöstä.
6 b § (26.6.2020/507)
Tuen järjestäminen
Elinkeino-, liikenne- ja ympäristökeskus järjestää tuen hankinnan ja luovuttamisen tuen saajalle. Elinkeino-,
liikenne- ja ympäristökeskuksen tehtäviin kuuluu tukemisen suunnittelu, tuen hankinnan valmistelu,
hankintapäätöksen ja -sopimuksen tekeminen sekä hankinnan ja tuen luovuttamisen järjestäminen
tukipäätökseen perustuen sekä muut tukemisen edellyttämät järjestämistehtävät.
Tavaroiden ja palvelujen hankinnasta säädetään julkisista hankinnoista ja käyttöoikeussopimuksista
annetussa laissa (1397/2016) .
6 c § (26.6.2020/507)
Euroopan unionin lainsäädännön soveltaminen
Taloudellista toimintaa harjoittavalle yritykselle tai muulle yhteisölle myönnettävästä tuesta säädetään lisäksi
Euroopan unionin valtiontukea koskevissa säädöksissä.
Valtioneuvoston asetuksella voidaan antaa tarkempia säännöksiä Euroopan unionin valtiontukea koskevien
säädösten mukaisen tuen myöntämisestä, myöntämisen edellytyksistä, rajoituksista, maksamisesta, käytöstä
ja tuen saajan velvollisuuksista sekä tukiehdoista.
6 d § (26.6.2020/507)
Tuen hakija
Tukea voivat hakea luonnolliset henkilöt, yritykset ja muut yhteisöt sekä julkisyhteisöt.
6 e § (26.6.2020/507)
Tuen hakeminen
Tukea on haettava elinkeino-, liikenne- ja ympäristökeskuksesta ennen tuettavan toimen aloittamista. Tukea
ei voi hakea ennen kuin samaan toimeen myönnetyn tuen vaikutusaika on päättynyt.
Tukihakemuksen on sisällettävä tiedot:
1) hakijasta;
2) hankkeesta tai toiminnasta, johon tukea haetaan;
3) tukikelpoisista kustannuksista tai niiden laskentaperusteista;
4) hankkeeseen tai toimintaan saadusta muusta julkisesta rahoituksesta.
Tukihakemuksen on tarvittaessa sisällettävä tiedot muista hankkeeseen tai toimintaan liittyvistä keskeisistä
seikoista, joilla on vaikutusta tuen tavoitteiden saavuttamiseen.
Valtioneuvoston asetuksella voidaan antaa tarkempia säännöksiä tuen hakemisesta ja tukihakemuksen
sisällöstä.
1/12/23, 9:14 AM Laki vesienhoidon ja merenhoidon… 1299/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20041299 5/196 f § (26.6.2020/507)
Hakuaika ja tiedottaminen
Elinkeino-, liikenne- ja ympäristökeskus voi asettaa tuen hakemiselle hakuajan. Elinkeino-, liikenne- ja
ympäristökeskuksen on tiedotettava tuen hakumahdollisuudesta, hakemisessa noudatettavasta menettelystä
sekä tuen myöntämisen edellytyksistä ja ehdoista.
6 g § (26.6.2020/507)
Tuen myöntämisen edellytykset
Tuen myöntämisen edellytyksenä on, että tuki kokonaisuutena arvioiden edistää vesienhoidon ja
merenhoidon tavoitteiden saavuttamista sekä vesienhoidon ja merenhoidon toimenpiteitä eikä tuen saaja ole
saanut muuta julkista rahoitusta samaan hankkeeseen tai toimintaan.
Tuki voi kattaa kustannukset osaksi tai kokonaan. Myönnettävän tuen laskentaperusteena on tavaran ja
palvelun arvonlisäverollinen myyntihinta elinkeino-, liikenne- ja ympäristökeskukselle.
Valtioneuvoston asetuksella voidaan antaa tarkempia säännöksiä tuen myöntämisen edellytyksistä ja tuen
määrästä sekä tuen määräytymisen perusteista.
6 h § (26.6.2020/507)
Tukihakemuksen peruuttaminen
Tuen hakija voi peruuttaa hakemuksen kokonaan tai osittain tukipäätöksen tiedoksi saamiseen saakka.
Hakijan on viivytyksettä ilmoitettava peruuttamisesta kirjallisesti elinkeino-, liikenne- ja
ympäristökeskukselle.
Poiketen siitä, mitä 1 momentissa säädetään, hakija voi kuitenkin peruuttaa tukihakemuksen tukipäätöksen
tiedoksi saamisen jälkeen, jos kyse on ylivoimaisesta esteestä tai muusta poikkeuksellisesta tukemisen
estävästä luonnonolosuhteesta. Peruuttaminen on tehtävä välittömästi, kun ylivoimainen este tai
poikkeuksellinen luonnonolosuhde on tullut tuen saajan tietoon.
Valtioneuvoston asetuksella voidaan antaa tarkempia säännöksiä poikkeuksellisesta luonnonolosuhteesta.
6 i § (26.6.2020/507)
Päätös ja sopimus
Elinkeino-, liikenne- ja ympäristökeskus tekee kirjallisen päätöksen tuesta. Päätös on tehtävä myös 6 h §:ssä
tarkoitetussa asiassa.
Myönteisen tukipäätöksen on sisällettävä tuen enimmäismäärä, tuen rahallinen arvo, tuen ehdot sekä tuen
myöntämisen perusteet, tuen keskeyttämisen ja takaisinperinnän sekä tuen käytön valvonnan perusteet.
Lisäksi elinkeino-, liikenne- ja ympäristökeskus voi tehdä tuensaajan kanssa sopimuksen toimen
toteuttamisen ja tuen luovuttamisen yksityiskohdista. Sopimuksen on sisällettävä tarpeelliset määräykset
sopijapuolten tehtävistä ja vastuista tukemisessa sekä noudatettavasta menettelystä ja muista tukemisen
käytännön toteuttamisen yksityiskohdista.
Valtioneuvoston asetuksella voidaan antaa tarkempia säännöksiä tukipäätöksen ja sopimuksen sisällöstä.
6 j § (26.6.2020/507)
Tuen keskeyttäminen ja takaisinperintä
Elinkeino-, liikenne- ja ympäristökeskuksen on päätöksellään keskeytettävä tukeminen, jos:
1) on ilmeistä, että:
a) tuen saaja on jättänyt ilmoittamatta tai antanut väärän tai harhaanjohtavan tiedon seikasta, joka on ollut
omiaan olennaisesti vaikuttamaan tuen saantiin, määrään tai ehtoihin;
b) tuen saaja käyttää tukea olennaisesti muuhun tarkoitukseen kuin tukipäätöksessä on myönnetty; tai
1/12/23, 9:14 AM Laki vesienhoidon ja merenhoidon… 1299/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20041299 6/19c) tuen saaja muutoin olennaisesti rikkoo tuen ehtoja; taikka
2) asianomaiseen tukeen sovellettava Euroopan unionin valtiontukea koskevan säädöksen noudattaminen tätä
edellyttää.
Elinkeino-, liikenne- ja ympäristökeskuksen on päätöksellään määrättävä jo luovutettu tuki tai sen arvo tai
sen osa perittäväksi takaisin. Elinkeino-, liikenne- ja ympäristökeskus voi olla perimättä tukea tai sen osaa
takaisin, jos tuen saaja on oikaissut edellä 1 momentin 1 kohdan alakohdissa tarkoitetun menettelynsä ja tuen
tavoitteiden saavuttaminen ei ole vaarantunut.
6 k § (26.6.2020/507)
Korko ja viivästyskorko
Elinkeino-, liikenne- ja ympäristökeskuksen on sisällytettävä takaisin perittävälle määrälle tuen
myöntämispäivästä korkolain (633/1982) 3 §:n  2 momentin mukaista vuotuista korkoa lisättynä kolmella
prosenttiyksiköllä. Jos takaisin perittävää määrää ei makseta viimeistään elinkeino-, liikenne- ja
ympäristökeskuksen asettamana eräpäivänä, sille on maksettava vuotuista viivästyskorkoa korkolain 4 §:n  1
momentissa tarkoitetun korkokannan mukaan.
6 l § (26.6.2020/507)
Oikaisuvaatimus ja muutoksenhaku tukea koskevista päätöksistä
Elinkeino-, liikenne- ja ympäristökeskuksen tämän luvun mukaiseen päätökseen saa vaatia
oikaisua. Oikaisuvaatimuksesta säädetään hallintolaissa (434/2003) .
Muutoksenhausta hallintotuomioistuimeen säädetään oikeudenkäynnistä hallintoasioissa annetussa laissa
(808/2019) .
2 luku
Vesien tila
7 §
Vesien ominaispiirteet
Pintavedet jaotellaan vesienhoidon järjestämiseksi maantieteellisten ja luonnontieteellisten ominaispiirteiden
mukaan tyyppeihin. Pohjavesistä määritetään tärkeiden ja muiden vedenhankintakäyttöön soveltuvien
pohjavesialueiden sijainti ja rajat sekä pohjavesialueiden maa- ja kallioperän yleispiirteet. Ominaispiirteiden
selvittämistä varten vesiä voidaan tarkastella kokonaisuuksina.
8 §
Vesien tilan luokittelu
Pinta- ja pohjavedet luokitellaan ihmisten toiminnan aiheuttaman muutoksen voimakkuuden perusteella.
Pintaveden luokka perustuu ekologiseen ja kemialliseen tilaan sen mukaan, kumpi niistä on huonompi.
Pintaveden ekologinen tila on erinomainen, hyvä, tyydyttävä, välttävä tai huono. Luokitus tehdään
suhteutettuna vertailuoloihin. Voimakkaasti muutettujen ja keinotekoisten pintavesimuodostumien
vertailuoloina on paras saavutettavissa oleva ekologinen tila, johon suhteutettuina ne vastaavasti luokitellaan
hyvään, tyydyttävään, välttävään ja huonoon tilaan.
Pintaveden kemiallinen tila on hyvä, jos se täyttää asetuksella erikseen säädettyjen yhteisölainsäädännössä
määriteltyjen haitallisten aineiden ympäristölaatunormit.
Pohjavedet luokitellaan kemiallisten ja määrällisten ominaisuuksien perusteella hyvään ja huonoon tilaan.
9 § (22.12.2009/1593)
Seuranta
Vesienhoitoalueella pinta- ja pohjavesien seuranta on järjestettävä niin, että niiden tilasta saadaan yhtenäinen
ja monipuolinen kokonaiskuva.
1/12/23, 9:14 AM Laki vesienhoidon ja merenhoidon… 1299/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20041299 7/19Elinkeino-, liikenne- ja ympäristökeskusten laatimat vesien seurantaohjelmat yhteensovitetaan
vesienhoitoalueella ja liitetään vesienhoitosuunnitelmaan. Seurantaohjelmaa laadittaessa otetaan soveltuvin
osin huomioon toiminnan harjoittajalle muun lain nojalla kuuluva tarkkailu.
10 §
Valtioneuvoston asetus vesien tilasta
Valtioneuvoston asetuksella säädetään tarkemmin:
1) pintavesityyppien maantieteellisiin ja luonnontieteellisiin ominaisuuksiin perustuvasta jaottelusta,
keinotekoisten ja voimakkaasti muutettujen pintavesien tarkastelusta sekä pintavesityypille ominaisten
vertailuolojen määrittämisestä ja vertailualueiden valinnasta;
2) pohjavesien ominaispiirteiden tarkastelusta;
3) vesien tilan ja käytön selvitysten sekä vesipalvelujen taloudellisen selvityksen tarkemmasta sisällöstä ja
niiden laatimisesta;
4) vesien seurannasta ja seurantaohjelmasta;
5) pintavesien ja pohjavesien luokittelun perusteista.
Valtioneuvoston asetuksella voidaan lisäksi säätää tarkemmin 1 momentissa tarkoitettuja asioita vastaavista
seikoista, jos se on tarpeen yhteisön vesipolitiikan puitteista annetun Euroopan parlamentin ja neuvoston
direktiivin 2000/60/EY  täytäntöön panemiseksi.
2 a luku (19.12.2014/1263)
Pohjavesialueet
10 a § (19.12.2014/1263)
Pohjavesialueen määrittäminen
Elinkeino-, liikenne- ja ympäristökeskus määrittää pohjaveden muodostumisalueen rajan ( muodostumisalue )
ja uloimman rajan alueelle, jolla on vaikutusta pohjavesimuodostuman veden laatuun tai muodostumiseen
(pohjavesialue ). Jos vedenhankintakäytössä olevan tai käyttöön soveltuvan pohjavesialueen tai sen
muodostumisalueen rajaa ei ilman huomattavia vaikeuksia voida määrittää, pohjavesialue voidaan määrittää
myös pistemäisenä.
Pohjavesialueen määrittämiseksi alueesta laaditaan hydrogeologinen yleiskuvaus, kuvaus alueen maa- ja
kallioperän yleispiirteistä sekä arvioidaan alueella muodostuvan pohjaveden määrä, vedenkorkeus ja
virtaussuunnat.
Valtioneuvoston asetuksella voidaan säätää tarkemmin muodostumisalueen ja pohjavesialueen rajan
määrittämisestä ja siihen liittyvistä selvityksistä.
10 b § (19.12.2014/1263)
Pohjavesialueen luokitus
Elinkeino-, liikenne- ja ympäristökeskus luokittelee pohjavesialueen vedenhankintakäyttöön soveltuvuuden
ja suojelutarpeen perusteella:
1) 1-luokkaan vedenhankintaa varten tärkeän pohjavesialueen, jonka vettä käytetään tai jota on tarkoitus
käyttää yhdyskunnan vedenhankintaan taikka talousvetenä enemmän kuin keskimäärin 10 kuutiometriä
vuorokaudessa tai yli viidenkymmenen ihmisen tarpeisiin;
2) 2-luokkaan muun vedenhankintakäyttöön soveltuvan pohjavesialueen, joka pohjaveden antoisuuden ja
muiden ominaisuuksiensa perusteella soveltuu 1 kohdassa tarkoitettuun käyttöön.
Elinkeino-, liikenne- ja ympäristökeskus luokittelee lisäksi E-luokkaan pohjavesialueen, jonka pohjavedestä
pintavesi- tai maaekosysteemi on suoraan riippuvainen.
1/12/23, 9:14 AM Laki vesienhoidon ja merenhoidon… 1299/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20041299 8/19Valtioneuvoston asetuksella voidaan säätää tarkemmin pohjavesialueen luokituksen perusteista.
10 c § (19.12.2014/1263)
Pohjavesialueen rajan ja luokituksen muuttaminen
Elinkeino-, liikenne- ja ympäristökeskuksen on muutettava pohjavesialueen rajausta tai luokitusta, jos niihin
olennaisesti vaikuttava tieto sitä edellyttää.
10 d § (19.12.2014/1263)
Pohjavesialueen määrittämisen ja luokituksen valmistelu
Vesienhoitosuunnitelman laatimisen yhteydessä tehtävän pohjavesialueen määrittämisen ja luokituksen
valmistelussa laadittavien valmisteluasiakirjojen tiedoksi antamisessa ja niitä koskevassa kuulemisessa
noudatetaan, mitä 15 §:ssä säädetään. Jos pohjavesialueen luokkaa tai rajaa muutetaan
vesienhoitosuunnitelman laatimisesta erillisenä menettelynä, 15 §:ssä säädetystä poiketen elinkeino-,
liikenne- ja ympäristökeskuksen on pidettävä valmisteluasiakirjat nähtävillä vähintään 30 päivää. Elinkeino-,
liikenne- ja ympäristökeskuksen on pyydettävä asiassa lausunto pohjavesialueen sijaintikunnalta ja niiltä
kunnilta, joiden vedenhankintaan tai maankäyttöön pohjavesialueen rajauksella ja luokituksella voi olla
vaikutusta sekä siltä maakunnan liitolta, jonka alueella pohjavesialue sijaitsee. (19.12.2019/1410)
Elinkeino-, liikenne- ja ympäristökeskus tallettaa ympäristönsuojelun tietojärjestelmään tiedot
pohjavesialueiden rajoista, luokituksesta ja luokituksen perusteista sekä muista pohjavesialueen
ominaisuuksista.
Valtioneuvoston asetuksella voidaan säätää tarkemmin valmistelussa esitettävistä tiedoista ja kuulemisessa
noudatettavasta menettelystä sekä tietojärjestelmään merkittävistä pohjavesialuetta koskevista tiedoista.
10 e § (19.12.2014/1263)
Pohjavesialueen suojelusuunnitelma
Kunta voi laatia pohjavesialueen suojelusuunnitelman kunnan alueella sijaitsevalle pohjavesialueelle, johon
kohdistuu pohjaveden tilaan merkittävästi vaikuttavaa toimintaa tai jossa tämän lain mukaiset
ympäristötavoitteet sitä edellyttävät. Suojelusuunnitelma voidaan laatia yhteistyönä tai yhdessä muiden
toimijoiden kanssa.
Suojelusuunnitelmaan sisällytetään tarpeen mukaan:
1) tiedot alueen pohjavesiolosuhteista, pohjaveden tilasta sekä nykyisestä ja suunnitellusta maankäytöstä;
2) tiedot alueella sijaitsevista vedenottamoista ja alueen pohjaveden merkityksestä vedenhankinnan kannalta;
3) tiedot vedenottamoiden suoja-alueita koskevista vesilain 4 luvun 1 1 §:n mukaisesta päätöksestä ja arvio
päätöksen tarkistamistarpeesta tai tarpeesta hakea suoja-alueen määräämistä;
4) tiedot pohjaveden pilaantumisen vaaraa aiheuttavista toiminnoista ja arvio toimenpiteistä pilaantumisen
vaaran vähentämiseksi;
5) tiedot muista pohjavesien suojelun kannalta merkityksellisistä seikoista.
Valtioneuvoston asetuksella voidaan säätää tarkemmin suojelusuunnitelmaan sisällytettävistä tiedoista.
10 f § (19.12.2014/1263)
Pohjavesialueen suojelusuunnitelman valmistelu
Kunnan on pohjavesialueen suojelusuunnitelmaa laadittaessa tai muutettaessa varattava kaikille
mahdollisuus tutustua ehdotukseen ja esittää siitä mielipiteensä. Suojelusuunnitelmaa koskevasta
ehdotuksesta on pyydettävä lausunto niiltä kunnilta, joita suojelusuunnitelma voi koskea, sekä
suojelusuunnitelman alueella toimivaltaiselta elinkeino-, liikenne- ja ympäristökeskukselta ja
aluehallintovirastolta.
1/12/23, 9:14 AM Laki vesienhoidon ja merenhoidon… 1299/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20041299 9/19Kunnan on julkaistava suojelusuunnitelma ja tiedotettava siitä sekä toimitettava suojelu-suunnitelma
elinkeino-, liikenne- ja ympäristökeskukselle merkittäväksi ympäristönsuojelun tietojärjestelmään.
Valtioneuvoston asetuksella voidaan säätää tarkemmin suojelusuunnitelman tiedottamisessa noudatettavasta
menettelystä.
3 luku
Vesienhoitosuunnitelma ja toimenpideohjelma
11 §
Vesienhoitosuunnitelma
Vesienhoitoalueelle on laadittava vesienhoitosuunnitelma. Vesienhoitosuunnitelmassa on yhteenvetona
esitettävä:
1) tiedot vesienhoitoalueesta;
2) tiedot vesienhoitoalueella laaditusta vesimuodostumien ominaispiirteiden tarkastelusta, luokittelusta,
ympäristötavoitteista sekä muista vesien tilaan ja käyttöön liittyvistä seikoista;
3) suunnitelman muutokset verrattuna aiempiin suunnitelmiin;
4) toteutetut toimenpiteet, toteutetut väliaikaiset lisätoimenpiteet sekä arvio poikkeuksellisten olosuhteiden
vaikutuksista;
5) arvio 4 luvussa tarkoitettujen ympäristötavoitteiden saavuttamisesta ja selvitys vaihtoehtojen valinnasta;
6) selvitys valmistelun aikana esitetyistä kannanotoista ja valtioiden välisistä neuvotteluista sekä siitä, miten
ne ovat vaikuttaneet suunnitelman sisältöön ja vaihtoehtojen valintaan.
Vesienhoitosuunnitelman laatimisessa ja tarkistamisessa on otettava huomioon 4 a luvussa tarkoitettu
merenhoitosuunnitelma. (25.3.201 1/272)
Vesienhoitosuunnitelman osana on esitettävä ympäristöselostus. Ympäristöselostuksesta säädetään
viranomaisten suunnitelmien ja ohjelmien ympäristövaikutusten arvioinnista (200/2005)  annetussa laissa.
(25.3.201 1/272)
Viranomaisten ja julkisia palveluja tarjoavien laitosten on annettava maksutta elinkeino-, liikenne- ja
ympäristökeskukselle hallussaan olevia tarpeellisia muita tietoja kuin henkilötietoja vesienhoitosuunnitelman
laatimiseksi. Viranomaisten on luovutettava tietoja viranomaisten toiminnan julkisuudesta annetun lain
(621/1999)  salassapitosäännösten estämättä. Muita kuin tilakohtaisia tietoja on lisäksi luovutettava
maaseutuelinkeinohallinnon tietojärjestelmästä annetun lain (284/2008)  salassapitosäännösten estämättä.
(22.12.2009/1593)
12 §
Toimenpideohjelma
Toimenpideohjelma laaditaan vesienhoidon ympäristötavoitteiden saavuttamiseksi ottaen huomioon tehdyt
selvitykset vesien ominaispiirteistä ja ihmisen aiheuttamista vaikutuksista vesiin sekä vedenkäytön
taloudelliset selvitykset. Toimenpideohjelma voi koostua yhtä tai useampaa vesistöaluetta koskevasta
ohjelmasta. Toimenpideohjelma käsitellään vesienhoitosuunnitelman osana. (25.3.201 1/272)
Toimenpideohjelmassa on esitettävä:
1) vesienhoidon perustoimenpiteet, kuten vesiä ja ympäristönsuojelua koskevan lainsäädännön vaatimukset;
2) vesienhoidon täydentävät toimenpiteet, kuten muut hallinnolliset ja taloudelliset keinot, sopimukset,
vesistön kunnostus sekä koulutus- ja tutkimushankkeet;
3) toimenpiteet poikkeuksellisten tilanteiden varalle;
1/12/23, 9:14 AM Laki vesienhoidon ja merenhoidon… 1299/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20041299 10/194) vaihtoehtoisten toimenpiteiden yhdistelmät; (24.6.2010/623)
5) yhteenveto tulvariskien hallinnasta annetun lain (620/2010)  mukaisissa tulvariskien hallintasuunnitelmissa
esitetyistä toimenpideohjelmassa tarkoitettua aluetta koskevista toimenpiteistä sekä selvitys niiden
vaikutuksista vesienhoidon ympäristötavoitteisiin. (24.6.2010/623)
Vesienhoidon täydentävät toimenpiteet ovat toimenpiteitä, jotka ovat tarpeen perustoimenpiteiden lisäksi 4
luvussa tarkoitettujen ympäristötavoitteiden saavuttamiseksi. (25.3.201 1/272)
13 § (22.12.2009/1593)
Vesienhoitosuunnitelman valmistelu
Elinkeino-, liikenne- ja ympäristökeskuksen on vesienhoitosuunnitelman laatimista varten tehtävä:
1) hoitosuunnitelman laatimisen aikataulu ja työohjelma vähintään kolme vuotta ennen
hoitosuunnitelmakauden alkamista;
2) yhteenveto vesistöalueen hoitoa koskevista keskeisistä kysymyksistä vähintään kaksi vuotta ennen
hoitosuunnitelmakauden alkamista; sekä
3) hoitosuunnitelmaehdotus vähintään vuosi ennen hoitosuunnitelmakauden alkamista.
14 § (22.12.2009/1593)
Yhteistyö vesienhoitosuunnitelman valmistelussa
Elinkeino-, liikenne- ja ympäristökeskuksen on järjestettävä vesienhoitosuunnitelman valmistelun eri
vaiheissa riittävä yhteistyö ja vuorovaikutus toimialueensa eri viranomaisten ja muiden tahojen kanssa. Tätä
varten tulee olla vähintään yksi yhteistyöryhmä. Yhteistyöryhmiä voidaan perustaa myös vesistöalueittain.
Vesienhoitosuunnitelman yhteensovittamista varten vesienhoitoalueella on elinkeino-, liikenne- ja
ympäristökeskusten edustajista sekä maa- ja metsätalousministeriön nimeämästä kalatalouden edustajasta
muodostuva ohjausryhmä. Ohjausryhmän toiminnasta vastaa yhteensovittava elinkeino-, liikenne- ja
ympäristökeskus. Ohjausryhmän kokoonpanosta määrää ympäristöministeriö.
Yhteensovittamisesta ja valmisteluasiakirjojen tiedoksi saattamisesta kansainvälisellä vesienhoitoalueella
voidaan antaa määräyksiä Suomea sitovassa kansainvälisessä sopimuksessa.
Valtioneuvoston asetuksella annetaan säännökset yhteistyöryhmän ja ohjausryhmän toimikausista ja
tarkemmat säännökset näiden tehtävistä sekä yhteistyöryhmän kokoonpanosta ja toiminnan järjestämisestä.
(17.4.2020/272)
15 § (19.12.2019/1410)
Osallistuminen ja tiedottaminen
Elinkeino-, liikenne- ja ympäristökeskuksen on annettava 13 §:ssä tarkoitetut valmisteluasiakirjat tiedoksi
julkisella kuulutuksella. Julkisesta kuulutuksesta säädetään hallintolaissa (434/2003) . Tieto kuulutuksesta on
julkaistava elinkeino-, liikenne- ja ympäristökeskuksen toimialueen asianomaisissa kunnissa. Kunnan
ilmoituksista säädetään kuntalain (410/2015) 108 §:ssä .
Elinkeino-, liikenne- ja ympäristökeskuksen on varattava kaikille mahdollisuus tutustua
valmisteluasiakirjoihin ja niiden tausta-asiakirjoihin ja esittää niistä mielipiteensä kirjallisesti tai sähköisesti
kuuden kuukauden ajan, joka alkaa 1 momentissa tarkoitetun kuulutuksen julkaisemisajankohdasta.
Elinkeino-, liikenne- ja ympäristökeskuksen on lisäksi pyydettävä tarvittavat lausunnot. Elinkeino-, liikenne-
ja ympäristökeskus järjestää tarpeen mukaan tiedotustilaisuuksia, joissa varataan tilaisuus mielipiteiden
esittämiseen. Valmisteluasiakirjoista ja menettelyn aikatauluista säädetään 13 §:ssä. Valmisteluasiakirjojen ja
tausta-asiakirjojen julkisuudesta säädetään viranomaisten toiminnan julkisuudesta annetussa laissa.
16 § (22.12.2009/1593)
Vesienhoitosuunnitelman käsittely
1/12/23, 9:14 AM Laki vesienhoidon ja merenhoidon… 1299/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20041299 11/19Ehdotus vesienhoitoalueen vesienhoitosuunnitelmaksi käsitellään ja yhteensovitetaan ohjausryhmässä.
Yhteensovittava elinkeino-, liikenne- ja ympäristökeskus toimittaa ohjausryhmässä käsitellyn ehdotuksen
vesienhoitoalueen vesienhoitosuunnitelmaksi ympäristöministeriölle.
17 § (19.12.2019/1410)
Vesienhoitosuunnitelman hyväksyminen
Valtioneuvosto hyväksyy vesienhoitosuunnitelmat.
Ympäristöministeriö julkaisee valtioneuvoston hyväksymät vesienhoitosuunnitelmat sähköisesti.
Ympäristöministeriö toimittaa valtioneuvoston päätöksen sähköisesti elinkeino-, liikenne- ja
ympäristökeskuksille.
Elinkeino-, liikenne- ja ympäristökeskuksen on annettava valtioneuvoston päätös tiedoksi julkisella
kuulutuksella. Julkisesta kuulutuksesta säädetään hallintolaissa. Tieto kuulutuksesta on julkaistava
elinkeino-, liikenne- ja ympäristökeskuksen toimialueen asianomaisissa kunnissa. Kunnan ilmoituksista
säädetään kuntalain 108 §:ssä. Elinkeino-, liikenne- ja ympäristökeskus toimittaa lisäksi päätöksen niille
viranomaisille, joita asian käsittelyn aikaisemmissa vaiheissa on kuultu.
Valtioneuvoston päätöksen tiedoksi antamisesta kansainvälisellä vesienhoitoalueella määrätään Suomea
sitovissa kansainvälisissä sopimuksissa.
18 §
Muutoksenhaku
Valtioneuvoston vesienhoitosuunnitelman hyväksymistä koskevaan päätökseen saa hakea muutosta
valittamalla siten kuin oikeudenkäynnistä hallintoasioissa annetussa laissa (808/2019)  säädetään. Päätös
voidaan panna täytäntöön muutoksenhausta huolimatta, jollei korkein hallinto-oikeus toisin määrää.
(5.7.2019/825)
Valitusoikeus on sillä, jonka oikeuteen, velvollisuuteen tai etuun päätös saattaa vaikuttaa, asianomaisella
kunnalla, yleistä etua valvovilla viranomaisilla sekä sellaisella rekisteröidyllä paikallisella tai alueellisella
yhdistyksellä tai säätiöllä, jonka tarkoituksena on ympäristön- tai luonnonsuojelun edistäminen ja jonka
toiminta-aluetta vesienhoitosuunnitelma koskee.
19 §
Tarkistaminen
Vesienhoitosuunnitelmassa esitettävät tavoitteet vesienhoidolle ja toimenpideohjelmassa esitettävät
toimenpiteiden yhdistelmät tarkistetaan kuuden vuoden välein. Tarkistamisesta on soveltuvin osin voimassa,
mitä säädetään vesienhoitosuunnitelman ja toimenpideohjelman valmistelusta ja hyväksymisestä.
20 §
Valtioneuvoston asetus vesienhoitosuunnitelmasta ja toimenpideohjelmasta
Valtioneuvoston asetuksella säädetään vesienhoitosuunnitelman ja toimenpideohjelman laatimisesta,
laatimisen määräajoista sekä vesienhoitosuunnitelman valmisteluun liittyvän yhteistyön järjestämisestä.
Lisäksi valtioneuvoston asetuksella voidaan tarkemmin säätää vesienhoitosuunnitelmassa ja
toimenpideohjelmassa esitettävien ympäristötavoitteiden asettamisesta sekä suunnitelmassa ja ohjelmassa
esitettävistä tiedoista.
4 luku
Ympäristötavoitteet vesienhoitosuunnitelmassa
21 §
Ympäristötavoitteet vesienhoidon suunnittelussa
Vesienhoitosuunnitelman ja toimenpideohjelman tavoitteena on, että:
1) pinta- ja pohjavesimuodostumien tila ei heikkene ja että niiden tila on vähintään hyvä;
1/12/23, 9:14 AM Laki vesienhoidon ja merenhoidon… 1299/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20041299 12/192) jäljempänä 22 §:ssä tarkoitettujen keinotekoisten ja voimakkaasti muutettujen vesimuodostumien tila ei
heikkene ja että niillä on vähintään hyvä saavutettavissa oleva ekologinen tila ja hyvä kemiallinen tila;
3) pintavesimuodostumia suojellaan, parannetaan ja ennallistetaan siten, että 1 tai 2 kohdassa tarkoitettu tila
voidaan saavuttaa viimeistään vuonna 2015;
4) pohjavesimuodostumia suojellaan, parannetaan, ennallistetaan sekä varmistetaan tasapaino
pohjavedenoton ja pohjaveden muodostumisen välillä siten, että 1 kohdassa tarkoitettu tila voidaan saavuttaa
viimeistään vuonna 2015;
5) pohjavesimuodostumia pilaavien aineiden pitoisuuksien pysyvää ja merkittävää kasvamista ehkäistään.
Edellä 5 §:n 1 momentin 4 kohdassa tarkoitetun suojeltavaksi määritellyn alueen vesien tilan tulee olla
suojelun edellyttämällä tasolla viimeistään vuonna 2015.
Vesien tilaa ei voida pitää ympäristötavoitteiden vastaisena, jos poikkeuksellinen luonnonolosuhde tai
onnettomuus aiheuttaa tilapäisesti vesien tilan huonontumisen tai estää ympäristötavoitteiden saavuttamisen,
eikä tavoitteita voida käytettävissä olevilla keinoilla saavuttaa.
22 §
Keinotekoiset ja voimakkaasti muutetut vesimuodostumat
Rakentamalla tai muutoin fyysisesti muutettu vesimuodostuma voidaan vesienhoitosuunnitelmassa nimetä
keinotekoiseksi tai voimakkaasti muutetuksi, jos hyvän ekologisen tilan saavuttamiseksi tarpeellisista
hydrologis-morfologisten ominaisuuksien muutoksista aiheutuu merkittäviä haitallisia vaikutuksia
ympäristölle tai seuraaville toiminnoille:
1) vesiliikenne tai satamatoiminta;
2) vesien virkistyskäyttö;
3) veden hankinta tai vesivoiman tuotanto;
4) vesistön säännöstely , tulvariskien hallinta tai maankuivatus; tai (24.6.2010/623)
5) muut vastaavat, kestävän kehityksen mukaiset ihmisen toiminnot.
Edellytyksenä on lisäksi, ettei vesimuodostuman keinotekoisista tai muutetuista ominaispiirteistä johtuvaa
hyötyä voida teknisten tai taloudellisten syiden vuoksi kohtuudella saavuttaa muilla ympäristön kannalta
merkittävästi paremmilla keinoilla.
Vesienhoitosuunnitelmassa on esitettävä tässä pykälässä tarkoitetulle vesimuodostumalle erikseen
ympäristötavoitteet.
23 §
Ympäristötavoitteista poikkeaminen uuden merkittävän hankkeen vuoksi
Jos uusi merkittävä hanke muuttaa fyysisesti vesimuodostumaa siten, ettei pintaveden hyvää ekologista tilaa
tai pohjaveden hyvää tilaa voida saavuttaa, edellä 21 §:ssä tarkoitetuista ympäristötavoitteista voidaan
poiketa edellyttäen, että:
1) hanke on yleisen edun kannalta erittäin tärkeä ja se edistää merkittävästi kestävää kehitystä, ihmisten
terveyttä tai ihmisten turvallisuutta;
2) haittojen ehkäisemiseksi on ryhdytty kaikkiin käytettävissä oleviin toimenpiteisiin;
3) tavoiteltaviin hyötyihin ei päästä muilla teknisesti ja taloudellisesti kohtuullisilla ja ympäristön kannalta
merkittävästi paremmilla keinoilla kuin vesimuodostuman muuttamisella.
1/12/23, 9:14 AM Laki vesienhoidon ja merenhoidon… 1299/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20041299 13/19Pintavesimuodostuman tilan heikkenemistä erinomaisesta hyvään ei pidetä ympäristötavoitteiden vastaisena,
jos tilan heikkenemisen aiheuttaa uusi merkittävä, kestävän kehityksen mukainen hanke ja jos 1 momentin
1–3 kohtaa vastaavat edellytykset täyttyvät.
Vesienhoitosuunnitelmassa on esitettävä selvitys 1 momentin mukaisten edellytysten toteutumisesta sekä
selvitys hankkeen aiheuttamista muutoksista vesimuodostumassa ja sen tilassa.
24 §
Ympäristötavoitteiden lieventäminen
Vesienhoitosuunnitelmassa voidaan asettaa 21 §:ssä säädettyä lievempiä ympäristötavoitteita, jos
vesimuodostuma on selvitysten mukaan ihmisen toiminnan siten muuttama tai sen luonnonolot ovat sellaiset,
että ne estävät vaativampien tavoitteiden saavuttamisen, tai ympäristötavoitteiden saavuttamisen
edellyttäminen on teknisten tai taloudellisten syiden vuoksi kohtuutonta.
Edellytyksenä on lisäksi, että:
1) vesien käytöstä tai kuormituksesta aiheutuvia hyötyjä ei voida saavuttaa muilla ympäristön kannalta
merkittävästi paremmilla keinoilla;
2) toimintojen haittoja ei voida vähentää ilman kohtuuttomia kustannuksia;
3) saavutetaan paras mahdollinen pintavesimuodostumien tila ottaen huomioon vaikutukset, joita ei ihmisen
toiminnan tai pilaantumisen luonteen vuoksi ole kohtuudella voitu välttää;
4) muutokset pohjaveden hyvään tilaan verrattuna jäävät mahdollisimman vähäisiksi eikä näitä vaikutuksia
ole mahdollista kohtuudella välttää ottaen huomioon ihmisten toiminta ja pilaantumisen luonne; ja
5) vesimuodostuman tila ei heikkene.
25 §
Tavoitteiden saavuttaminen vaiheittain
Vesienhoitosuunnitelmassa voidaan pidentää 21 §:ssä asetettuja määräaikoja, jos ympäristötavoitteiden
saavuttaminen on mahdollista ainoastaan vaiheittain.
Edellytyksenä määräajan pidentämiselle on, että:
1) vesimuodostuman tilan parantaminen vesienhoitosuunnitelmakauden aikana on teknisesti tai
taloudellisesti kohtuutonta tai luonnonolosuhteiden vuoksi ylivoimaista; ja
2) vesimuodostuman tila ei edelleen huonone.
Määräaikaa voidaan pidentää yhteensä enintään kahdella vesienhoitosuunnitelmakaudella. Määräaikaa
voidaan edelleen pidentää, jos luonnonolot eivät mahdollista vesimuodostuman tilan paranemista ajoissa.
(17.4.2020/272)
26 §
Valtioneuvoston asetus ympäristötavoitteista
Valtioneuvoston asetuksella voidaan säätää tarkemmin tässä luvussa tarkoitetuista ympäristötavoitteista.
4 a luku (25.3.201 1/272)
Merenhoidon järjestäminen
26 a § (25.3.2011/272)
Merenhoidon järjestäminen
Ympäristöministeriö laatii merenhoidon järjestämiseksi yhteistyössä maa- ja metsätalousministeriön sekä
liikenne- ja viestintäministeriön kanssa merenhoitosuunnitelman Suomen aluevesille ja talousvyöhykkeelle.
1/12/23, 9:14 AM Laki vesienhoidon ja merenhoidon… 1299/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20041299 14/19Merenhoitosuunnitelma on valmisteltava ottaen huomioon merivesien luonnontieteelliset ominaispiirteet
sekä tässä laissa tarkoitetut vesienhoitoalueet ja 1 1 §:ssä tarkoitetut vesienhoitosuunnitelmat sekä
Ahvenanmaan maakunnan vesienhoitosuunnitelma.
Alueellisesta merenhoidon järjestämisen yhteensovittamisesta sekä merenhoidon ja vesienhoidon
yhteensovittamisesta vastaa asianomainen elinkeino-, liikenne- ja ympäristökeskus yhteistyössä
ympäristöministeriön kanssa. Yhteensovittavista elinkeino-, liikenne- ja ympäristökeskuksista säädetään
erikseen.
Merenhoitosuunnitelma on tarkistettava joka kuudes vuosi.
Tämän luvun säännöksiä ei sovelleta merelliseen toimintaan, jonka ainoana tarkoituksena on maanpuolustus
tai kansallinen turvallisuus. Kyseinen toiminta tulee kuitenkin yhteen sovittaa merenhoidon tavoitteiden
kanssa.
26 b § (25.3.2011/272)
Merenhoitosuunnitelma
Merenhoitosuunnitelmassa on esitettävä toimenpiteitä, joilla suojellaan ja säilytetään meriympäristöä,
ehkäistään sen tilan huonontuminen sekä turvataan ja ennallistetaan meriekosysteemejä siten, että
meriympäristön hyvä tila voidaan ylläpitää tai saavuttaa vuoteen 2020 mennessä.
Merenhoitosuunnitelmaan on sisällytettävä toimenpiteitä, joilla vähennetään päästöjä mereen sekä ehkäistään
ja vähennetään mereen kohdistuvia muita haitallisia vaikutuksia niin, että meren biologinen monimuotoisuus
voidaan turvata ja että meren ekosysteemejä, ihmisen terveyttä ja viihtyisyyttä tai laillista meren käyttöä ei
vaaranneta merkittävästi.
Merenhoitosuunnitelman osana on esitettävä ympäristöselostus. Ympäristöselostuksesta ja viranomaisten ja
julkisia palveluja tarjoavien laitosten tiedonantovelvollisuudesta säädetään 1 1 §:n 3 ja 4 momentissa.
26 c § (10.2.2017/94)
Meriympäristön tilan alustava arviointi ja hyvän tilan määrittäminen
Merenhoitosuunnitelmassa on esitettävä alustava arviointi meriympäristön tilasta, jossa otetaan huomioon:
1) merivesien olennaiset piirteet ja ominaisuudet sekä vallitsevan tilan analyysi;
2) ihmisen toiminnasta aiheutuvat paineet, jotka kohdistuvat meriympäristön tilaan, kattaen niiden laadulliset
ja määrälliset yhdistelmät sekä havaittavissa olevat suuntaukset, samoin kuin meriympäristön tilaan
kohdistuvat vaikutukset, kattaen tärkeimmät kumulatiiviset vaikutukset ja syner giavaikutukset;
3) taloudellinen ja sosiaalinen analyysi kyseisten vesien käytöstä ja meriympäristön tilan huonontumisesta
johtuvista kustannuksista; sekä
4) kansallisen lainsäädännön nojalla tehdyt asiaan liittyvät arvioinnit ja kansainvälisen
merensuojeluyhteistyön puitteissa tehdyt selvitykset.
(27.1 1.2020/908)
Meriympäristön tilan alustavan arvioinnin perusteella on määritettävä meriympäristön hyvä tila ja sen
ominaispiirteet erikseen asetettujen laadullisten kuvaajien perusteella ottaen huomioon ihmisen toiminnasta
meriympäristölle aiheutuvat paineet ja vaikutukset.
26 d § (10.2.2017/94)
Ympäristötavoitteet merenhoidon suunnittelussa
Merenhoitosuunnitelmassa esitettävän meriympäristön tilan alustavan arvioinnin perusteella on merivesille
asetettava kattavat ympäristötavoitteet, jotta kehitystä voidaan ohjata kohti meriympäristön hyvän tilan
saavuttamista.
1/12/23, 9:14 AM Laki vesienhoidon ja merenhoidon… 1299/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20041299 15/19Ympäristötavoitteiden asettamisessa ja niitä kuvaavien ominaisuuksien, paineiden ja vaikutusten
määrittämisessä on lisäksi otettava huomioon rajat ylittävät vaikutukset ja piirteet, meren luonnontieteelliset
ominaispiirteet sekä yhteensopivuus asetettujen kansallisten, Euroopan unionin ja kansainvälisten
sopimusten ympäristötavoitteiden kanssa. (27.1 1.2020/908)
26 e § (25.3.2011/272)
Merenhoidon ympäristötavoitteista poikkeaminen
Merenhoitosuunnitelmassa asetetuista ympäristötavoitteista tai meriympäristön hyvän tilan kaikilta osin
saavuttamisesta voidaan yksilöidyssä tapauksessa poiketa, jos syynä on:
1) toimi tai toimien puute, joka ei johdu kansallisista toimenpiteistä;
2) luonnon aiheuttama olosuhde;
3) ylivoimaisen esteen aiheuttama olosuhde;
4) merivesien fyysisten ominaisuuksien muutokset, jotka johtuvat toimista, joiden perustana on ympäristöön
kohdistuvia kielteisiä vaikutuksia, mukaan lukien rajat ylittävät vaikutukset, merkittävämpi yleinen etu;
tällöin on kuitenkin varmistettava, että muutokset merivesien fyysisissä ominaisuuksissa eivät pysyvästi estä
tai vaaranna meriympäristön hyvän tilan saavuttamista Suomen tai muiden Itämeren rantavaltioiden
merivesillä.
Lisäksi ympäristötavoitteiden tai meriympäristön hyvän tilan saavuttamisesta asetetussa aikataulussa voidaan
tapauskohtaisesti poiketa, jos luonnonolot eivät mahdollista merivesien tilan paranemista tässä aikataulussa.
Edellä 1 ja 2 momentissa tarkoitetut poikkeukset on yksilöitävä toimenpideohjelmassa ja siinä on otettava
huomioon niiden vaikutukset Itämeren muille rantavaltioille.
Edellä 1 ja 2 momentissa tarkoitetuista poikkeuksista huolimatta on toteutettava tarpeellisia toimenpiteitä,
joilla on tarkoitus jatkaa merenhoitosuunnitelman ympäristötavoitteisiin pyrkimistä ja estää meriympäristön
tilan edelleen huonontuminen sekä lieventää haitallisia vaikutuksia merialueen tai muiden Itämeren alueen
valtioiden merivesiin. Poikkeuksia koskevat toimenpiteet on mahdollisuuksien mukaan sisällytettävä
toimenpideohjelmaan.
26 f § (25.3.2011/272)
Merenhoitosuunnitelman toimenpideohjelma
Elinkeino-, liikenne- ja ympäristökeskus laatii toimenpideohjelman merenhoitosuunnitelmassa asetettujen
ympäristötavoitteiden saavuttamiseksi ottaen huomioon toimenpiteiden kustannustehokkuuden sekä teknisen
toteuttamiskelpoisuuden. Toimenpideohjelma voidaan laatia koskemaan yhtä tai useampaa merivesien osaa.
Toimenpideohjelmassa tulee tarkastella toimenpiteiden vaikutuksia myös Suomen talousvyöhykkeen
ulkopuoliseen merialueeseen.
Toimenpideohjelmassa on määriteltävä meriympäristön hyvän tilan saavuttamiseksi ja ylläpitämiseksi
vaadittavat toimenpiteet.
Toimenpideohjelmassa on oltava alueellisia suojelutoimenpiteitä, jotka edistävät merellisten suojelualueiden
yhtenäisiä ja edustavia verkostoja.
26 g § (25.3.2011/272)
Toimenpiteiden aikaistaminen
Itämeren tilan ollessa niin kriittinen, että se edellyttää kiireellisiä toimia, on ympäristöministeriön osaltaan
ryhdyttävä toimenpiteisiin yhteistyön käynnistämiseksi muiden Itämeren alueen Euroopan unionin
jäsenvaltioiden kanssa tai osallistuttava yhteistyöhön toisen Itämeren alueen jäsenvaltion aloitteesta
pyrkimyksenä erityisen toimintasuunnitelman laatiminen.
Toimintasuunnitelmaan sisältyy merensuojelun toimenpideohjelmien toteuttamisen aikaistaminen sekä
tarvittaessa tiukempia suojelutoimia meren tilan parantamiseksi. Toimintasuunnitelma ei saa estää
1/12/23, 9:14 AM Laki vesienhoidon ja merenhoidon… 1299/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20041299 16/19meriympäristön hyvän tilan saavuttamista tai ylläpitämistä jollakin toisella merialueella tai sen osa-alueella.
26 h § (27.11.2020/908)
Merenhoitosuunnitelman seurantaohjelma
Edellä 26 c §:n mukaisesti tehtyyn alustavaan arviointiin perustuen on laadittava ja pantava täytäntöön
seurantaohjelmia meriympäristön tilan jatkuvaa arvioimista varten. Seurantaohjelmat on yhteensovitettava
asianmukaisesti muiden merialueen valtioiden meriympäristön tilan seurannan sekä vesienhoitoalueiden
rannikkoalueita koskevien seurantaohjelmien kanssa.
26 i § (10.2.2017/94)
Kansainvälinen yhteistyö
Meriympäristön hyvän tilan saavuttamiseksi on tehtävä yhteistyötä Itämeren jakavien Euroopan unionin
jäsenvaltioiden kanssa sen varmistamiseksi, että merenhoitosuunnitelmat ovat johdonmukaisia ja
yhteensovitettuja.
Merenhoitosuunnitelman laatimisessa ja täytäntöönpanossa tarvittavia toimia on pyrittävä yhteensovittamaan
Itämeren Euroopan unioniin kuulumattomien rantavaltioiden sekä tarpeen mukaan Itämeren valuma-alueella
sijaitsevien sisämaavaltioiden kanssa.
26 j § (25.3.2011/272)
Osallistuminen ja tiedottaminen
Ympäristöministeriön on yhteistyössä elinkeino-, liikenne ja ympäristökeskuksen kanssa annettava
merenhoitosuunnitelman valmisteluasiakirjat tiedoksi julkisella kuulutuksella. Julkisesta kuulutuksesta
säädetään hallintolaissa. Tieto kuulutuksesta on julkaistava kunnissa. Kunnan ilmoituksista säädetään
kuntalain 108 §:ssä. Ympäristöministeriön on yhteistyössä elinkeino-, liikenne- ja ympäristökeskuksen
kanssa:
1) varattava kaikille mahdollisuus osallistua merenhoitosuunnitelman valmisteluun, tutustua
merenhoitosuunnitelman valmisteluasiakirjoihin ja niiden tausta-asiakirjoihin sekä esittää niistä
mielipiteensä kirjallisesti tai sähköisesti vähintään 30 vuorokauden ajan kuulutuksen
julkaisemisajankohdasta lukien;
2) pyydettävä tarvittavat lausunnot; ja
3) järjestettävä tarpeen mukaan tiedotustilaisuuksia, joissa varataan tilaisuus mielipiteiden esittämiseen; tässä
pykälässä tarkoitettujen valmisteluasiakirjojen ja tausta-asiakirjojen julkisuudesta säädetään viranomaisten
toiminnan julkisuudesta annetussa laissa.
(17.4.2020/272)
Merenhoitosuunnitelman valmisteluun on mahdollisuuksien mukaan otettava mukaan olemassa olevat
hallintoelimet ja rakenteet, kuten alueellisten meriyleissopimusten toimielimet, tieteelliset neuvoa-antavat
elimet ja alueelliset neuvoa-antavat toimikunnat.
Merenhoitosuunnitelman seuraavista osista ja niiden päivityksistä on julkaistava yhteenvedot sekä
varmistettava, että kansalaisilla ja yhteisöillä on mahdollisuus esittää niistä huomionsa:
1) meriympäristön tilan alustava arviointi;
2) meriympäristön hyvän tilan määrittäminen;
3) merenhoitosuunnitelman ympäristötavoitteet;
4) merenhoitosuunnitelman seurantaohjelmat;
5) merenhoitosuunnitelman toimenpideohjelmat.
1/12/23, 9:14 AM Laki vesienhoidon ja merenhoidon… 1299/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20041299 17/19Merenhoitosuunnitelman valmisteluun liittyvä yhteistyö, osallistuminen ja tiedottaminen tulee yhteensovittaa
sekä toteuttaa mahdollisuuksien mukaan 14 ja 15 §:ssä säädetyn vesienhoidon suunnittelun yhteistyön,
osallistumisen ja tiedottamisen kanssa.
26 k § (25.3.2011/272)
Merenhoitosuunnitelman hyväksyminen ja muutoksenhaku
Valtioneuvosto hyväksyy merenhoitosuunnitelman ja 26 g §:ssä tarkoitetun erityisen toimintasuunnitelman.
Suunnitelman hyväksymisessä noudatetaan soveltuvin osin 17 §:ssä säädettyä menettelyä.
Valtioneuvoston päätökseen saa hakea muutosta siten, kuin 18 §:ssä säädetään.
26 l § (25.3.2011/272)
Valtioneuvoston asetus merenhoidon järjestämisestä
Valtioneuvoston asetuksella voidaan säätää tarkemmin:
1) meriympäristön hyvän tilan määrittelyn kuvaajista ja meriympäristön hyvän tilan määrittämisestä;
2) meriympäristön nykytilaa koskevassa arvioinnissa käytettävistä ohjeellisista ominaisuuksista, paineista ja
vaikutuksista;
3) ympäristötavoitteiden asettamisessa huomioon otettavista ominaisuuksista;
4) meriympäristön tilan seurantaohjelmissa tarvittavasta tiedosta;
5) toimenpideohjelmassa huomioon otettavista toimenpiteistä;
6) Suomen ympäristökeskuksen tehtävistä merenhoidon suunnittelussa ja seurannassa, merenhoidon
suunnittelua yhteensovittavista elinkeino-, liikenne- ja ympäristökeskuksista sekä muista
viranomaistehtävistä;
7) merenhoitosuunnitelman ja toimenpideohjelman valmistelusta ja sen määräajoista sekä valmisteluun
liittyvän muun yhteistyön järjestämisestä;
8) osallistumisesta merenhoitosuunnitelman valmisteluun ja valmisteluun liittyvästä tiedottamisesta.
5 luku
Erinäiset säännökset
27 §
Vesistä aiheutuvat terveyshaitat
Vesistä aiheutuvien terveyshaittojen ehkäisemisestä, vähentämisestä ja poistamisesta sekä niihin liittyvistä
tarpeellisista suunnitelmista ja selvityksistä säädetään lisäksi terveydensuojelulaissa (736/1994) .
Sosiaali- ja terveysministeriön asetuksella säädetään tarkemmin vesistä aiheutuvien terveyshaittojen
ehkäisemiseen, vähentämiseen ja poistamiseen liittyvän tiedon keräämisestä ja toimittamisesta tässä laissa
tarkoitettua vesienhoitosuunnitelmaa varten.
28 § (25.3.2011/272)
Vesienhoitosuunnitelman ja merenhoitosuunnitelman huomioon ottaminen
Valtion ja kuntien viranomaisten sekä viranomaistehtäviä hoitavien muiden elinten on otettava soveltuvin
osin toiminnassaan huomioon valtioneuvoston 17 §:n mukaisesti hyväksymät vesienhoitosuunnitelmat sekä
26 k §:n mukaisesti hyväksymä merenhoitosuunnitelma ja 26 g §:ssä tarkoitettu erityinen
toimintasuunnitelma.
Vesienhoitosuunnitelmien ja merenhoitosuunnitelman huomioon ottamisessa noudatetaan lisäksi, mitä
muualla laissa säädetään.
28 a § (17.4.2020/272)
1/12/23, 9:14 AM Laki vesienhoidon ja merenhoidon… 1299/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20041299 18/19Ympäristötiedon kerääminen
Vesienhoidon ja merenhoidon tehtäviä hoitavalla viranomaisella ja tämän määräämällä virkamiehellä sekä
virkamiestä avustavalla henkilöllä on oikeus tässä laissa tarkoitetun ympäristötiedon keräämistä varten
kulkea toisen maa- ja vesialueella ja tehdä siellä tarkistuksia ja tutkimuksia, sijoittaa mittaus- ja
havaintolaitteita, suorittaa mittauksia ja ottaa näytteitä sekä tallentaa ääntä ja kuvaa. Ympäristötiedon
kerääminen ei saa kohdistua pysyväisluonteiseen asumiseen käytettäviin tiloihin.
Ympäristötiedon kerääminen tulee tehdä välttäen tarpeettoman vahingon ja haitan aiheuttamista. Alueen
omistajalle ja haltijalle aiheutunut vähäistä suurempi vahinko tai haitta on korvattava. Jos korvauksesta ei
sovita, sen määräämiseen sovelletaan, mitä kiinteän omaisuuden ja erityisten oikeuksien lunastuksesta
annetussa laissa (603/1977)  säädetään.
Tehtävää hoitavan on tarvittaessa ilmoitettava ympäristötiedon keräämisestä etukäteen alueen omistajalle tai
haltijalle. Tehtävää hoitava voi sopia alueen omistajan tai haltijan kanssa tehtävän suorittamisen aikataulusta,
järjestelyistä ja tehtävään liittyvistä muista käytännön seikoista. Jos 1 momentissa tarkoitettu toimenpide
kohdistuu piha-alueelle tai muuhun erityiseen käyttöönotetulle alueelle, tehtävän suorittamisesta on sovittava
alueen omistajan tai haltijan kanssa.
28 b § (17.4.2020/272)
Sopimus ympäristötiedon keräämisessä
Vesienhoidon ja merenhoidon tehtäviä hoitava viranomainen voi tehdä sopimuksen 28 a §:ssä tarkoitettujen
tutkimus-, mittaus- ja havaintotehtävien järjestämisestä sellaisen yksityisen toimijan kanssa, joilla on riittävä
asiantuntemus ja muut edellytykset tehtävän hoitamiseksi.
Tehtävää hoitavaan sovelletaan rikosoikeudellista virkavastuuta koskevia säännöksiä hänen hoitaessaan 1
momentissa tarkoitettuja tehtäviä. Vahingonkorvausvastuusta säädetään vahingonkorvauslaissa (412/1974) .
29 §
Voimaantulo
Tämä laki tulee voimaan 31 päivänä joulukuuta 2004.
HE 120/2004 , YmVM 21/2004, EV  225/2004, Neuvoston direktiivi 2000/60/EY
Muutossäädösten voimaantulo ja soveltaminen:
22.12.2009/1593:
Tämä laki tulee voimaan 1 päivänä tammikuuta 2010.
Ennen tämän lain voimaantuloa voidaan ryhtyä lain täytäntöönpanon edellyttämiin toimenpiteisiin.
HE 161/2009 , HaVM 18/2009, EV  205/2009
29.12.2009/1833:
Tämä laki tulee voimaan 15 päivänä tammikuuta 2010.
HE 237/2009 , YmVM 9/2009, EV  200/2009
24.6.2010/623:
Tämä laki tulee voimaan 30 päivänä kesäkuuta 2010.
HE 30/2010 , MmVM 9/2010, EV  91/2010, Euroopan parlamentin ja neuvoston direktiivi 2007/60/EY , EUVL
N:o L  288, 6.1 1.2007, s. 27
25.3.2011/272:
Tämä laki tulee voimaan 1 päivänä huhtikuuta 201 1.
1/12/23, 9:14 AM Laki vesienhoidon ja merenhoidon… 1299/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20041299 19/19HE 323/2010 , YmVM 19/2010, EV  297/2010
27.6.2014/571:
Tämä laki tulee voimaan 1 päivänä tammikuuta 2015.
HE 33/2014 , MmVM 1 1/2014, EV  66/2014
19.12.2014/1263:
Tämä laki tulee voimaan 1 päivänä helmikuuta 2015.
HE 101/2014 , YmVM 10/2014, EV  142/2014, Euroopan parlamentin ja neuvoston direktiivi 2000/60/EY
(32000L0060) ; EYVL  N:o L  327, 22.12.2000, s. 1
10.2.2017/94:
Tämä laki tulee voimaan 1 päivänä maaliskuuta 2017.
HE 242/2016 , YmVM 17/2016, EV  198/2016, Euroopan Parlamentin ja Neuvoston direktiivi 2008/56/EY
(32008L0056); EUVL  L 164, 25.6.2008, s.19
5.7.2019/825:
Tämä laki tulee voimaan 1 päivänä tammikuuta 2020.
HE 29/2018 , LaVM 18/2018, EV  295/2018
19.12.2019/1410:
Tämä laki tulee voimaan 1 päivänä tammikuuta 2020.
HE 73/2019 , YmVM 3/2019, EV  50/2019, Euroopan parlamentin ja neuvoston direktiivi 2000/60/EY
(32000L0060); EYVL  L 327, 22.12.2000, s. 1–73, Euroopan parlamentin ja neuvoston direktiivi 2001/42/EY
(32001L0042); EYVL  L 197, 21.7.2001, s. 30
17.4.2020/272:
Tämä laki tulee voimaan 22 päivänä huhtikuuta 2020.
HE 9/2020 , YmVM 3/2020, EV  13/2020, Euroopan parlamentin ja neuvoston direktiivi 2000/60/EY
(32000L0060); EYVL  L 327, 22.12.2000, s. 1–73, Euroopan Parlamentin ja Neuvoston direktiivi
2008/56/EY  (32008L0056); EUVL  L 164, 25.6.2008, s. 19–40
26.6.2020/507:
Tämä laki tulee voimaan 1 päivänä heinäkuuta 2020.
HE 60/2020 , YmVM 4/2020, EV  62/2020
27.11.2020/908:
Tämä laki tulee voimaan 7 päivänä joulukuuta 2020.
HE 130/2020 , YmVM 6/2020, EV  113/2020, Euroopan parlamentin ja neuvoston direktiivi 2008/56/EY
(32008L0056); EUVL  L 164, 25.6.2008, s.19
Finlex  › Lainsäädäntö  › Ajantasainen lainsäädäntö  › Vuosi 2004  › 30.12.2004/1299
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.